WICE บวก 4% ลุ้นกำไร Q2 โต 44% ค่าระวางฟื้น รับเปิดประเทศ แนะซื้อเป้า 12.50 บ.
WICE โบรกแนะซื้อเป้า 12.50 บาท จับตากำไรไตรมาส 2/65 โตเด่น 44% ค่าระวางฟื้น รับเปิดประเทศ มองทั้งปีนี้กำไรทะลุ 640 ล้านบาท 
WICE โบรกแนะซื้อเป้า 12.50 บาท จับตากำไรไตรมาส 2/65 โตเด่น 44% ค่าระวางฟื้น รับเปิดประเทศ
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ณ เวลา 15:00 น. อยู่ที่ระดับ 11.90 บาท บวก 0.50 บาท หรือ 4.13% สูงสุดที่ระดับ 12.00 บาท ต่ำสุดที่ระดับ 11.40 บาท ด้วยมูลค่าการซื้อขาย  65.25 ล้านบาท

บล.โนมูระ พัฒนสิน ระบุในบทวิเคราะห์ (21 ก.ค.65) ว่า  บริษัท ไวส์ โลจิสติกส์ จำกัด (มหาชน) หรือ WICE แนะซื้อราคาเป้าหมาย 12.50 บาท ค่าระวางเริ่มฟื้นตัวรับการเปิดประเทศมีเป้าขยายธุรกิจทั้งในสหรัฐและจีน ให้จับตาดูฝั่งสหรัฐ (ไม่มีปัจจัยกดดันเหมือนจีน) สำหรับสหรัฐปี 2565 มีเป้าหมายการขนส่งทางเรือที่ 1 หมื่น TEUS (ไตรมาส 1/2565 อยู่ที่ 2.64 พันTEUS)
โดยประเมินกำไรไตรมาส 2/2565 ไว้ที่ 160  ล้านบาท โต 44% เทียบช่วงเดียวกันของปีก่อน, โต 2% เทียบไตรมาสก่อนหน้า การขนส่งทางเรือและอากาศเด่น และเริ่มรับรู้รายได้จากคลังสินค้าใหม่นับตั้งแต่ไตรมาส 2/2565 ขนาด 1 หมื่น ตร.ม. ที่บางนาตราด และ ไตรมาส 3/2565 มีคลังสินค้าที่วังน้อย ตามลำดับ นอกจากนี้ยังประเมินกำไรสุทธิปี 2565 อยู่ที่ 640 ล้านบาท โต 20% เทียบช่วงเดียวกันของปีก่อน และปี 2566 อยู่ที่ 748 ล้านบาท โต 17% เทียบช่วงเดียวกันของปีก่อน